সেনা কল্যাণ ভবন
সেনা কল্যাণ ভবন বাংলাদেশের ঢাকায় অবস্থিত ২১তলা বিশিষ্ট একটি বাণিজ্যিক ভবন। এটি ঢাকার মতিঝিলে ১.৩৫ বিঘা জমির উপর নির্মিত। পূর্বে এই একই স্থানে সাবেক সশস্ত্র বাহিনীর ব্যক্তিদের জন্য একটি বিশ্রামঘর ছিল। এপ্রিল ১৯৮২ সালে ২১ তলা বিশিষ্ট এই সেনা কল্যাণ ভবনের ভিত্তিপ্রস্তর স্থাপন করা হয়। আগস্ট ১৯৯০ সালে ভবনের নির্মাণ কাজ সম্পন্ন হয়। ভবনের মোট আয়তন ৩,২১,০০০ বর্গফুট, যার মধ্যে ভাড়া দেওয়ার যোগ্যস্থান হল ২,১৩,২৩৯ বর্গ ফুট। ভবনটি সেনা কল্যাণ সংস্থার মালিকাধীন ভবন। ভবনটি কেন্দ্রীয়ভাবে শীতাতপ নিয়ন্ত্রিত এবং এতে লিফট সংযোগ, স্বয়ংক্রিয় জেনারেটর সুবিধা এবং অগ্নিনির্বাপক সরঞ্জাম রয়েছে।